14. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. 010/94/ΑΣ 45 της 2/13 Απρ. 1992 (ΦΕΚ Β΄ 254) Αρμοδιότητες του Εκπαιδευτικού Συμβουλίου του Κέντρου Διπλωματικών Σπουδών. Έχοντας υπόψη: 1.Τα άρθρ. 2 και 6, παρ. 2, εδάφ. α΄, του Νόμ. 962/1979 "Για την ίδρυση στο Υπουργείο Εξωτερικών Κέντρου Διπλωματικών Σπουδών και την τροποποίηση διατάξεων του Νόμ. 419/1976 "περί Οργανισμού του Υπουργείου Εξωτερικών" (ΦΕΚ 202/ τ.Α΄ /1.9.79). 2.Την υπ’ αριθ. 2/23.3.92 Γνωμοδότηση του Εκπαιδευτικού Συμβουλίου του Κέντρου Διπλωματικών Σπουδών, αποφασίζουμε: Άρθρ.1.-1.Το Εκπαιδευτικό Συμβούλιο που λειτουργεί στο Κέντρο Διπλωματικών Σπουδών έχει τις εξής αρμοδιότητες: α.Γνωμοδοτεί πάνω σε εκπαιδευτικά θέματα του Κέντρου και ειδικότερα σ’ εκείνα που αναφέρονται στη διδακτέα ύλη, το διδακτικό προσωπικό και τις εκπαιδευτικές μεθόδους. β.Μελετά, εφόσον αυτό ζητηθεί από τον Υπουργό των Εξωτερικών ή αυτεπάγγελτα, θέματα του προηγουμένου εδαφίου, για την υποβοήθηση του εκπαιδευτικού σκοπού του Κέντρου. 2.Ως εισηγητές για τα θέματα της προηγούμενης παραγράφου ορίζονται από τον Πρόεδρο του Συμβουλίου, μετά από εισήγηση του Διευθυντή του Κέντρου Διπλωματικών Σπουδών, μέλη του, τακτικά και αναπληρωματικά, ή άλλα πρόσωπα, που λόγω της υπηρεσιακής ή επιστημονικής καταρτίσεως και εμπειρίας τους, είναι δυνατό να συμβάλλουν στην επιτυχή εκτέλεση των εργασιών του. 3.Χρέη γραμματέα του Συμβουλίου εκτελεί υπάλληλος του Διπλωματικού Κλάδου ή του Κλάδου Γενικών Καθηκόντων του Υπουργείου Εξωτερικών.  (Αντί για τη σελ. 160,37(γ) Σελ. 160,37(δ) Τεύχος     Σελ        438 Κέντρο Διπλωματικών Σπουδών 40.Α.κ.11-14 Άρθρ.2.-1.Πίνακας των θεμάτων πάνω στα οποία πρόκειται να γνωμοδοτήσει το Συμβούλιο παραδίδεται στο γραμματέα του και καταχωρείται σε ειδικό βιβλίο. Αντίγραφα παραδίδονται στον Πρόεδρο και τους εισηγητές. 2.Ο εισηγητής αναπτύσσει προφορικά τα θέματα στο Συμβούλιο. Άρθρ.3.-1.Το Συμβούλιο συνέρχεται όταν αυτό κριθεί αναγκαίο για τη συζήτηση των θεμάτων της παρ. 1 του άρθρ. 1 της αποφάσεως αυτής. 2.Ο Πρόεδρος του Συμβουλίου, σε συνεργασία με το γραμματέα του, συντάσσει την ημερησία διάταξη, η οποία περιλαμβάνει τα θέματα που θα συζητηθούν και τα ονόματα των εισηγητών. 3.Η ημερήσια διάταξη κοινοποιείται στα μέλη του Συμβουλίου, τακτικά και αναπληρωματικά, μαζί με τη πρόσκληση, 48 τουλάχιστον ώρες πριν από τη συνεδρίαση. Άρθρ.4.-1.Το Συμβούλιο βρίσκεται σε απαρτία εφόσον είναι παρόντα 45 από τα μέλη του, τακτικά ή αναπληρωματικά. Για την έκδοση γνωμοδοτήσεως απαιτείται πλειοψηφία των παρόντων. 2.Σε κάθε συνεδρίαση του Συμβουλίου, μετά την ανάπτυξη της εισηγήσεως από τον εισηγητή, ακολουθεί συζήτηση, και, εφόσον πρόκειται για γνωμοδότηση, ψηφοφορία. 3.Το πρακτικό της συζητήσεως καθαρογράφεται, παίρνει αύξοντα αριθμό και υπογράφεται από τον Πρόεδρο, τα μέλη και το γραμματέα. 4.Τα πρωτότυπα των πρακτικών μαζί με τα σχετικά έγγραφα φυλάσσονται με τη μέριμνα του γραμματέα σε ειδικό φάκελλο. Αντίγραφα μόνο των πρακτικών υποβάλλονται στο Κέντρο Διπλωματικών Σπουδών. 